Държавен вестник, бр. 77, 2013 г., стр. 5

БРОЙ  77	
Д Ъ Р Ж А В Е Н  В Е С Т Н И К 	
СТР.  5  
тетния съвет, на съвета на института, на 
съвета на департамента, по искане на една 
четвърт от списъчния състав на съответното 
общо събрание или по искане на началника 
на Академията.
(9) За свикване на общо събрание членовете 
му се уведомяват от неговия председател чрез 
публична обява, в която се посочват проектът 
на дневен ред и мястото за запознаване с ма­
териалите, предвидени за обсъждане, в срок:
1. не по-късно от 7 дни преди датата на за­
седанието на Общото събрание на Академията;
2. не по-късно от 5 дни преди датата на 
заседанието на общото събрание на основ­
ното звено.
(10) Заседанието на общото събрание е 
редовно, ако до 30 минути след обявеното 
начало са регистрирани не по-малко от две 
трети от списъчния му състав. При определяне 
на кворума от списъчния състав се изключват 
лицата в отпуск при временна неработоспо­
собност, поради бременност, раждане и оси­
новяване и за отглеждане на малко дете или 
в командировка извън страната. Общият брой 
на тези лица не може да бъде повече от една 
четвърт от броя на лицата в списъчния състав.
(11) При липса на кворум по ал. 10 засе­
данието се отлага с един час. Ако и тогава 
няма кворум, заседанието се отсрочва:
1. с една седмица за Общото събрание на 
Академията;
2. с три работни дни за общите събрания 
на основните звена.
(12) Заседанията на Общото събрание са 
открити за всички членове на академичната 
общност. Те се ръководят от председателя 
му, а в негово отсъствие – от заместник-
председателя.
(13) Общото събрание взема решения с 
обикновено мнозинство от присъстващите 
чрез явно гласуване, освен когато в Закона 
за висшето образование е предвидено друго.
(14) Когато в резултат на явно гласуване 
Общото събрание не може да вземе решение, 
гласуването се повтаря след провеждането на 
допълнително обсъждане в рамките на същия 
работен ден. 
(15) Когато в резултат на тайно гласуване 
Общото събрание не може да вземе реше­
ние, гласуването се повтаря на следващия 
работен ден.
(16) Общото събрание избира комисия 
при провеждане на избори за председател и 
заместник-председател на Общото събрание, 
за председател, заместник-председател и за 
членове на Контролния съвет и на Акаде­
мичния съвет. Нейни членове не могат да 
бъдат началникът на Академията, деканите 
на факултетите и директорите на института и 
департамента за съответните общи събрания 
на основните звена, председателят и замест­
ник-председателят на Общото събрание и 
членовете на Общото събрание, които са в 
състава на Контролния съвет на Академията.
(17) Когато в резултат на тайното гласуване 
при провеждането на избори никой от канди­
датите не събере необходимия брой гласове, 
гласуването се повтаря на следващия работен 
ден. В гласуването участват регистрираните 
в деня на заседанието членове.
(18) За заседанието на Общото събрание се 
води протокол от назначен протоколист. Про­
токолът се подписва от председателя и от 
протоколиста. Всеки член на съответната 
академична общност има право да се запоз­
нае с протокола.
Чл. 23. (1) Общото събрание на Академията:
1. приема проект на Правилник за ус­
тройството и дейността на Академията или 
проект за неговото изменение и допълнение 
и го предлага на министъра на отбраната за 
внасяне в Министерския съвет съгласувано с 
министъра на образованието и науката;
2. избира с тайно гласуване за срока на 
мандата си председател и заместник-предсе­
дател на Общото събрание измежду хабили­
тираните членове;
3. определя броя на членовете на Контрол­
ния съвет и избира с тайно гласуване за срока 
на мандата си председателя, заместник-пред­
седателя и членовете на Контролния съвет;
4. определя числеността на Академичния 
съвет и избира с тайно гласуване неговите 
членове: по квоти, които са пропорционални 
на броя на академичния състав и на обучае­
мите в основните звена;
5. обсъжда и приема годишния доклад на 
началника на Академията за състоянието на 
Академията;
6. приема правилник за дейността на Кон­
тролния съвет;
7. се представлява от неговия председател.
(2) Общото събрание взема решения с 
обикновено мнозинство от присъстващите, 
с изключение на приемането на проекта на 
Правилника за устройството и дейността на 
Академията и измененията в него, за което 
се изисква мнозинство по списъчния състав 
на Общото събрание.
Чл. 24. (1) Академичният съвет е орган за 
ръководство на учебната и научната дейност 
на Академията.
(2) Академичният съвет чрез началника 
на Академията представя на министъра на 
отбраната за внасяне в Министерския съвет 
съгласувано с министъра на образованието и 
науката предложения за откриване, преобра­
зуване и закриване на институти, факултети 
и филиали, с изключение на онези, в които 
се извършва обучение по специалности от 
регулираните професии.
(3) Академичният съвет чрез началника на 
Академията ежегодно представя на министъра